open-index/open-wikipedia-markdown huggingface dataset:
Ξύλινος τροχός των βάλτων της Λιουμπλιάνα

Ο **τροχός των βάλτων της Λιουμπλιάνα** είναι ένας ξύλινος τροχός, που βρέθηκε στους βάλτους της Λιουμπλιάνα περίπου 20 χιλιόμετρα νότια της Λιουμπλιάνα, πρωτεύουσας της Σλοβενίας, το 2002. Η  ραδιοχρονολόγηση άνθρακα που πραγματοποιήθηκε στο εργαστήριο VERA (Επιταχυντής περιβαλλοντικής έρευνας της Βιέννης) στη Βιέννη, έδειξε ότι είναι περίπου 5.150 ετών, γεγονός που τον καθιστά τον παλαιότερο ξύλινο τροχό που έχει μέχρι τώρα ανακαλυφθεί. Ανακαλύφθηκε από μια ομάδα Σλοβένων αρχαιολόγων από το Ινστιτούτο Αρχαιολογίας της Λιουμπλιάνα, μέρος του Ερευνητικού Κέντρου της Σλοβενικής Ακαδημίας Τεχνών και Επιστημών υπό την καθοδήγηση του Άντον Βέλουστσεκ.

## Ο αρχαιολογικός χώρος
Λείψανα στρωμάτων κατοικιών ανακαλύφθηκαν στα έλη της Λιουμπλιάνα ήδη από το 1875. Από το 2011, ο χώρος προστατεύεται ως Μνημείο Παγκόσμιας Κληρονομιάς της UNESCO ως ένα παράδειγμα προϊστορικών σωρών καταλυμάτων γύρω από τις Άλπεις, μια ειδική μορφή κατοικιών σε περιοχές με λίμνες και έλη. Οι αρχαιολόγοι στο χώρο της ανασκαφής εντόπισαν πάνω από χίλιους σωρούς στην κοίτη του ποταμού Ίσκα, κοντά στο Ιγκ . Ανακατασκευάστηκαν οι κατοικίες σε μέγεθος 3,5 επί 7 μέτρα, χωρισμένες  περίπου από 2 έως 3 μέτρα. Οι αναλύσεις των πασσάλων αποκάλυψαν ότι οι κατοικίες επισκευάζονταν κάθε χρόνο και ότι ένα νέο σπίτι έπρεπε να χτιστεί στον ίδιο χώρο σε μόλις 10 έως 20 χρόνια.
μικρογραφία
Οι πρώτοι κάτοικοι εγκαταστάθηκαν στην περιοχή ήδη από 9.000 χρόνια πριν. Στη Μεσολιθική περίοδο, έχτισαν προσωρινές κατοικίες σε απομονωμένους βράχους στο έλος και στο περιθώριο, ζώντας ως κυνηγοί και τροφοσυλλέκτες. Οι μόνιμοι οικισμοί δεν χτίστηκαν μέχρι που οι πρώτοι αγρότες εμφανίστηκαν περίπου 6.000 χρόνια πριν κατά τη Νεολιθική εποχή.

## Ο ξύλινος τροχός
Ο ξύλινος τροχός ανήκε σε ένα προϊστορικό δίτροχο κάρο - ένα καρότσι. Παρόμοιοι τροχοί έχουν βρεθεί στις λοφώδεις περιοχές της Ελβετίας και της νοτιοδυτικής Γερμανίας, αλλά ο τροχός των βάλτων της Λιουμπλιάνα είναι μεγαλύτερος και παλαιότερος. Δείχνει ότι οι ξύλινοι τροχοί εμφανίστηκαν σχεδόν ταυτόχρονα στη Μεσοποταμία και την Ευρώπη.

Έχει διάμετρο 72 εκατοστά  και είναι κατασκευασμένο από ξύλο μελιάς, και ο άξονας του μήκους 125 εκατοστών είναι κατασκευασμένος από δρυ. Ο άξονας ήταν προσαρτημένος στους τροχούς με δρύινες ξύλινες σφήνες, πράγμα που σήμαινε ότι ο άξονας περιστρεφόταν μαζί με τους τροχούς. Ο τροχός κατασκευάστηκε από ένα δέντρο, που ευδοκιμούσε κοντά στις κατοικίες και κατά τη στιγμή της κατασκευής του τροχού ήταν περίπου 80 ετών.
μικρογραφία|ξύλινος τροχός της Λιουμπλιάνα (αντίγραφο)
Φαίνεται ότι ο ίδιος ο τροχός είναι κυρίως κατασκευασμένος από δύο σανίδες από ξύλο, που συγκρατούνται μαζί με τέσσερα σταυρωτά στηρίγματα. Τα σταυρωτά στηρίγματα φαίνεται ότι συγκρατήθηκαν στη θέση τους απλώς με μια διάταξη ξύλινου τόρμου, με τα στηρίγματα να είναι τοποθετημένα σε θηλυκωμένες σχισμές χαραγμένες στα δύο κύρια τμήματα των τροχών.

## Παραπομπές
 

Κατηγορία:Τροχοί
Κατηγορία:Αρχαιολογικά ευρήματα στη Σλοβενία
Κατηγορία:Μνημεία Παγκόσμιας Κληρονομιάς στη Σλοβενία
Κατηγορία:Μνημεία Παγκόσμιας Κληρονομιάς στην Ευρώπη
Γιόχαννα

Η **Γιόχαννα Γκουδρούν Γιονσντότιρ** (ισλανδικά: *Jóhanna Guðrún Jónsdóttir*, 16 Οκτωβρίου 1990) είναι Ισλανδή τραγουδίστρια. 

Εκπροσώπησε τη Ισλανδία στον Διαγωνισμό Τραγουδιού Eurovision του 2009 στη Μόσχα, με το τραγούδι "Is It True?", τερματίζοντας στην 2η θέση στον τελικό.

## Παραπομπές


## Εξωτερικοί σύνδεσμοι
*
*
* German-language website of Team Yohanna 

Κατηγορία:Ισλανδοί τραγουδιστές
Κατηγορία:Δανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ισλανδία
Κατηγορία:Διαγωνισμός Τραγουδιού Eurovision 2009
Κατηγορία:Συμμετέχοντες στη Eurovision
Έρικ Γκαρθία

Ο **Έρικ Γκαρθία** (9 Ιανουαρίου 2001) είναι Ισπανός επαγγελματίας ποδοσφαιριστής που παίζει ως μέσος στην ομάδα της Μπαρτσελόνα και την εθνική ομάδα της Ισπανίας. Ο Γκαρσία μετακόμισε από την Μπαρτσελόνα στην ηλικία των 17 στο Μάντσεστερ Σίτι. Πραγματοποίησε το ντεμπούτο του στην Premier League για την Σίτι στις 21 Σεπτεμβρίου 2019, όμως δεν ανανέωσε το 2020 το συμβόλαιό του. Επέστρεψε στην Μπαρτσελόνα ως ελεύθερος παίκτης.

Αφού εκπροσώπησε την Ισπανία σε επίπεδα κάτω των 19 και κάτω των 21 ετών, ο Γκαρσία πραγματοποίησε το ντεμπούτο του στην εθνική αντρών εναντίον της Ουκρανίας στις 6 Σεπτεμβρίου 2020, αντικαθιστώντας τον Σέρχιο Ράμος στο 61ο λεπτό. Συμπεριλήφθηκε στην 24μερη αποστολή του Λουίς Ενρίκε για το UEFA Euro 2020.

## Παραπομπές


Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές στους Θερινούς Ολυμπιακούς Αγώνες 2024
Αγκνέτε

Η **Αγκνέτε Κριστίν Γιόνσεν** (νορβηγικά: *Agnete Kristin Johnsen*, 4 Ιουλίου 1994) είναι Νορβηγή τραγουδίστρια.

Εκπροσώπησε τη Νορβηγία στον Διαγωνισμό Τραγουδιού Eurovision του 2016 στη Στοκχόλμη, με το τραγούδι "Icebreaker", το οποίο δεν προκρίθηκε στον τελικό, τερματίζοντας στην 13η θέση στον ημιτελικό.

## Παραπομπές


## Εξωτερικοί σύνδεσμοι
* 

Κατηγορία:Νορβηγοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Νορβηγία
Κατηγορία:Διαγωνισμός Τραγουδιού Eurovision 2016
Κατηγορία:Συμμετέχοντες στη Eurovision
Μάργκαρετ Μπέργκερ

Η **Μάργκαρετ Μπέγκερ** (νορβηγικά: *Margaret Berger*, 11 Οκτωβρίου 1985) είναι Νορβηγή τραγουδίστρια, στιχουργός, music director και DJ.

Εκπροσώπησε τη Νορβηγία στον Διαγωνισμό Τραγουδιού Eurovision του 2013 στο Μάλμε, με το τραγούδι "I Feed You My Love", τερματίζοντας στην 4η θέση στον τελικό.

## Παραπομπές


## Εξωτερικοί σύνδεσμοι
* 

Κατηγορία:Νορβηγοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Νορβηγία
Κατηγορία:Διαγωνισμός Τραγουδιού Eurovision 2013
Κατηγορία:Συμμετέχοντες στη Eurovision
Ιωάννα, κυρία του Σατωντάν

Η **Ιωάννα**, γαλλ.: Jeanne dame de Chateaudun (π. 1227 - μετά το 1252) από τον Οίκο του Σατωντάν και του Περς ήταν Γαλλίδα κληρονόμος και σύζυγος δύο Γάλλων ευγενών: του Ιωάννη Α΄ κόμη του Μονφόρ και του Ιωάννη ντε Μπριέν, μεγάλου Οινοχόου της Γαλλίας.

## Οικογένεια
Γεννήθηκε στη Γαλλία περί το 1227, ως η μεγαλύτερη κόρη και συγκληρονόμος του Γοδεφείδου ΣΤ΄ υποκόμη του Σατωντάν και της συζύγου του Κλημεντίας ντε Ρος (απεβ. μετά τον Σεπτέμβριο 1259). Ο πατέρας της κατείχε επίσης τους τίτλους του κυρίου του Σατωντάν, Σατω-ντυ-Λουάρ, Mαγιέ, Λουπελάντ, Mοντουμπλώu και λα Συζ·  το 1229 συμμετείχε στη Σταυροφορία ενάντια στους Aλβιγινούς στο Λανγκεντόκ.

δεξιά|μικρογραφία|Το κάστρο (chateau) του Σατωνάν, στο Ερ-συρ-Λουάρ.

Οι γονείς του πατέρα της ήταν ο Γοδεφρείδος Ε΄ υποκόμης του Σατωντάν και η Αλίκη ντε Φρετεβάλ, ενώ οι γονείς τη μητέρας της ήταν ο Γουλιέλμος ντε Ρος, σενεσάλης του Ανζού και η Mαργαρίτα ντε Σαμπλέ, κόρη του Ρομπέρ ντε Σαμπλέ. Η Ιωάννα είχε μία μικρότερη αδελφή, την Κλημεντία (μετά το 1227 - πριν την 1 Φεβρουαρίου 1259), η οποία παντρεύτηκε τον Ροβέρτο ντε Ντρε, ο οποίος έτσι έγινε υποκόμης του Σατωντάν (1217–1264). Είχε έναν αδελφό, τον Πιέρ ντε Σατωντάν (απεβ. μετά το 1251), ο οποίος ήταν μοναχός.

## Οικογένεια
Τον Μάρτιο του 1248 η Ιωάννα παντρεύτηκε τον πρώτο της σύζυγο Ιωάννη Α΄ κόμη του Μονφόρ, γιο του Aμωρύ ΣΤ΄ κόμη του Μονφόρ και της Bεατρίκης της Βουργουνδίας, από τον οποίο είχε μία κόρη:
* Bεατρίκη (π. Δεκέμβριος 1248/49- 9 Μαρτίου 1312), κόμισσα του Μονφόρ-λ'Αμωρύ. Το 1260 παντρεύτηκε τον Ροβέρτο Δ΄ Ντρε, κόμη του Ντρε (1241–1282). Ήταν οι γονείς έξι παιδιών, συμπεριλαμβανομένων:
** του Ιωάννη Β΄ κόμη του Ντρε και της Γιολάντας, συζύγου του Αλεξάνδρου Γ΄ της Σκωτίας.

Το 1249 ο Ιωάννης Α΄ απεβίωσε στην Κύπρο, ενώ συμμετείχε στη Ζ΄ Σταυροφορία. Η Ιωάννα παντρεύτηκε το 1251 τον δεύτερο σύζυγό της Ιωάννη Β΄ ντε Μπριέν (1230–1296), μεγάλο Οινοχόο της Γαλλίας.  Ήταν η πρώτη του σύζυγος. Ο Ιωάννης Β΄ του Μπριέν ήταν γιος του Ιωάννη των Μπριέν (συζύγου της βασίλισσας της Ιερουσαλήμ και επιτρόπου του Λατίνου αυτοκράτορα της Κωνσταντινούπολης) και της τρίτης γυναίκας του Βερεγκαρίας του Λεόν. Ο Ιωάννης Β΄ του Μπριέν και η Ιωάννα απέκτησαν μία κόρη:
* Λευκή (π. 1252- π. 1302).  Το 1269, παντρεύτηκε τον Γουλιέλμο Β΄ ντε Φιέν, βαρόνο του Tενγκρύ. Είχαν τουλάχιστον τρία παιδιά, συμπεριλαμβανομένης της Mαργαρίτας ντε Φιέν, μητέρας του Ρότζερ Μόρτιμερ 1ου κόμη του Μαρς.

## Το τέλος της
Η Ιωάννα απεβίωσε σε άγνωστη ημερομηνία. Υπάρχει μία πηγή, που ισχυρίζεται ότι απέκτησε τον τίτλο της κυρίας του Σατώ-ντυ-Λουάρ το 1265. Ο τίτλος της του Λουπελάντ περιήλθε στην κόρη της Λευκή. 

Ο σύζυγός της Ιωάννης Β΄ του Μπριέν νυμφεύτηκε στη συνέχεια τη Maρία του Κουσύ (π. 1218-1285), χήρα του Αλεξάνδρου Β΄ της Σκωτίας. 

## Παραπομπές


## Πηγές
* 
* Douglas Richardson, Kimball G. Everingham και David Faris, "Plantagenet Ancestry: A Study in Colonial and Medieval Families, Royal Ancestry series", σελ.&nbsp;155, Genealogical Publishing Co., Βαλτιμόρη, MD, 2004

Κατηγορία:Γάλλοι του 13ου αιώνα
Κατηγορία:Γάλλοι ευγενείς του Μεσαίωνα
Hari Mata Hari

μικρογραφία|Hari Mata Hari
Το **Hari Mata Hari** είναι ένα μουσικό συγκρότημα τεσσάρων ατόμων από τη Βοσνία και Ερζεγοβίνη. Συστάθηκε στο Σεράγεβο το φθινόπωρο του 1985. Έχει πουλήσει πάνω από 5 εκατομμύρια άλμπουμ και είναι ένα από τα πιο επιτυχημένα συγκροτήματα στα Βαλκάνια. Επικεφαλής της ομάδας είναι ο τραγουδιστής Χαϊρουντίν Βαρεσάνοβιτς.

Με το τραγούδι τους Lejla*,* το οποίο γράφτηκε από τον Σέρβο τραγουδιστή Ζέλικο Γιοκσίμοβιτς, πήραν την τρίτη θέση για τη Βοσνία-Ερζεγοβίνη στο Διαγωνισμό Τραγουδιού Γιουροβίζιον 2006 στην Αθήνα. Το 1999 επιλέχθηκε να εκπροσωπήσει τη Βοσνία-Ερζεγοβίνη στο Διαγωνισμό Τραγουδιού της Eurovision με το τραγούδι Starac i more, αλλά αποκλείστηκαν.

Ένα από τα ιδρυτικά μέλη της μπάντας ήταν ο Έντο Μουλαχαλίλοβιτς (1964-2010).

## Δισκογραφία

* 1984: *Zlatne kocije* solo
* 1985: *U tvojoj kosi*
* 1986: *Ne bi te odbranila ni cijela Jugoslavija*
* 1987: *Miris proslosti*
* 1988: *Ja te volim najviše na svijetu*
* 1989: *Volio bi’ da te ne volim*
* 1990: *Strah me da te volim*
* 1992: *Rođena si samo za mene*
* 1994: *Ostaj mi zbogom ljubavi*
* 1998: *Ja nemam snage da te ne volim*
* 2001: *Sve najljepše od Hari Mata Hari*
* 2001: *Baš ti lijepo stoje suze*
* 2002: *Ruzmarin i najljepše neobjavljene pjesme*
* 2002: *Live*
* 2004: *Zakon jačega*
* 2006: *Lejla*
* 2009: *Sreća*

## Εξωτερικοί σύνδεσμοι

*  

Κατηγορία:Πολιτισμός του Σαράγεβο
Κατηγορία:Pop συγκροτήματα
Νέλι Τσιομπάνου

Η **Νελέα Τσιομπάνου-Μαργκινεάνου** (μολδαβικά: *Nelea Ciobanu-Mărgineanu*, 28 Οκτωβρίου 1974) γνωστή ως **Νέλι Τσιομπάνου** είναι Μολδαβή τραγουδίστρια. 

Εκπροσώπησε τη Μολδαβία στον Διαγωνισμό Τραγουδιού Eurovision του 2009 στη Μόσχα, με το τραγούδι "Hora din Moldova", τερματίζοντας στην 14η θέση στον τελικό.

## Παραπομπές


## Εξωτερικοί σύνδεσμοι
* 

Κατηγορία:Μολδαβοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Μολδαβία
Κατηγορία:Διαγωνισμός Τραγουδιού Eurovision 2009
Κατηγορία:Συμμετέχοντες στη Eurovision
Εντουάρντ Ρομανιούτα

Ο **Εντουάρντ Εντουάρντοβιτς Ρομανιούτα** (, 23 Οκτωβρίου 1992) είναι Ουκρανός τραγουδιστής, τραγουδοποιός, ηθοποιός και τηλεπαρουσιαστής. 

Εκπροσώπησε τη Μολδαβία στον Διαγωνισμό Τραγουδιού Eurovision του 2015 στη Βιέννη, με το τραγούδι "I wan't your love (Θέλω την αγάπη σου)", το οποίο δεν προκρίθηκε στον τελικό, τερματίζοντας στην 11η θέση στον πρώτο ημιτελικό με 41 βαθμούς, 21 βαθμούς διαφορά από την δέκατη Αλβανία και 2 βαθμούς διαφορά από την δωδέκατη Λευκορωσία.. Είχε προσπαθήσει τέσσερις φορές να εκπροσωπήσει την γενέτειρα του, την Ουκρανία, χωρίς επιτυχία.

## Παραπομπές


## Εξωτερικοί σύνδεσμοι
* 

Κατηγορία:Ουκρανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Μολδαβία
Κατηγορία:Διαγωνισμός Τραγουδιού Eurovision 2015
Κατηγορία:Συμμετέχοντες στη Eurovision
Ακρίτας Καϊδατζής

Ο **Ακρίτας Καϊδατζής** είναι Έλληνας συνταγματολόγος και δικηγόρος.
## Βιογραφία
Γεννήθηκε στις Σέρρες το 1974.

## Σπουδές
Αποφοίτησε από την Νομική Σχολή του Α.Π.Θ. το 1996.
Ολοκλήρωσε μεταπτυχιακές σπουδές στο Πανεπιστήμιο του Ανόβερου το 1998 και στο Αριστοτέλειο Πανεπιστήμιο Θεσσαλονίκης το 1999.
Υπήρξε επισκέπτης ερευνητής στις Νομικές Σχολές των Πανεπιστημίων της Γλασκώβης (2000) και του Ανόβερου (2001).
Το 2005 αναγόρευθηκε διδάκτωρ Συνταγματικού Δικαίου της Νομικής Σχολής του Α.Π.Θ.. Η διδακτορική του διατριβή εξέτασε τα συνταγματικά όρια και τις δεσμεύσεις των ιδιωτικοποιήσεων.
Το διάστημα 2005-2007 διεξήγαγε μεταδιδακτορική έρευνα στην Νομική Σχολή του Α.Π.Θ., ενώ παράλληλα επιστημονικός συνεργάτης στο Κέντρο Διεθνούς και Ευρωπαϊκού Οικονομικού Δικαίου (2005-2006).
Από το 2008 έως το 2011 υπήρξε ειδικός επιστήμονας στο ΑΣΕΠ.

## Πανεπιστημιακή σταδιοδρομία
Εργάστηκε ως επιστημονικός συνεργάτης στο Τμήμα Νομικής του Αριστοτελείου Πανεπιστημίου Θεσσαλονίκης (2001-2003).
Εξελέγη Λέκτορας (2009) και στην συνέχεια Επίκουρος Καθηγητής (2015) στην Νομική Σχολή του Α.Π.Θ., όπου διδάσκει Συνταγματικό Δίκαιο, Πολιτική και Συνταγματική Ιστορία, και Συνταγματικές Ελευθερίες.
Διδάσκει επίσης στο Ελληνικό Ανοικτό Πανεπιστήμιο από το 2008.
Από το 2020 είναι επιστημονικός υπεύθυνος του PopCon Project.

## Πολιτική σταδιοδρομία

Στη δεύτερη κυβέρνηση του Αλέξη Τσίπρα χρημάτισε Προϊστάμενος του Νομικού Γραφείου της Γενικής Γραμματείας της Κυβέρνησης (2016-2018) και στην συνέχεια Γενικός Γραμματέας της Κυβέρνησης (2018-2019).

## Άλλες δραστηριότητες

Δικηγορεί στη Θεσσαλονίκη.
Είναι επιστημονικός συνεργάτης της επιθεώρησης του Δικηγορικού Συλλόγου Θεσσαλονίκης ‘Αρμενόπουλος’ από το 2012.
Συμμετείχε ως μέλος στις Ειδικές Νομοπαρασκευαστικές Επιτροπές για τις Ανεξάρτητες Αρχές (2016-2018) και για τη Διοικητική Δικαιοσύνη (ν. 4446/2016) (2015-2017).
Έχει διατελέσει μέλος Δ.Σ. του Οργανισμού Αστικών Συγκοινωνιών Θεσσαλονίκης (2017-2019) και του Κρατικού Θεάτρου Βορείου Ελλάδος (2016-2019).
Υπήρξε ακόμη μέλος του Κεντρικού Επιστημονικού Συμβουλίου Φυλακών (Κ.Ε.Σ.Φ.) (2016-2019) και αναπληρωματικό μέλος του Πειθαρχικού Συμβουλίου μελών της ΕΕΤΤ (2016-2017).

## Συγγραφικό έργο

**Βιβλία**

* Συνταγματικοί περιορισμοί των ιδιωτικοποιήσεων, Σάκκουλας, 2006.
* Ο δικαστικός έλεγχος των νόμων στην Ελλάδα (1844-1935), Σάκκουλας, 2016.
* (επιμ. μαζί με τους Γ. Σωτηρέλη, Αλ. Οικονόμου, Π. Δημητρόπουλο), Η πρόκληση μιας νέας ρύθμισης του ραδιοτηλεοπτικού τοπίου, Παπαζήσης, 2019.

Έχει επίσης δημοσιεύσει πλήθος άρθρων σε έγκριτα επιστημονικά περιοδικά.

## Παραπομπές


Κατηγορία:Έλληνες Γενικοί Γραμματείς της Κυβέρνησης
Κατηγορία:Έλληνες νομικοί
Κατηγορία:Έλληνες δικηγόροι του 21ου αιώνα
Κατηγορία:Έλληνες πανεπιστημιακοί του 21ου αιώνα
Κατηγορία:Συνταγματολόγοι
Κατηγορία:Λαϊκιστικός Συνταγματισμός
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Καθηγητές Νομικής Πανεπιστημίου Θεσσαλονίκης
Αμινάτα

Η **Αμινάτα Σαβαντόγκο** (λετονικά: *Aminata Savadogo*, 9 Ιανουαρίου 1993) είναι Λετονή τραγουδίστρια, τραγουδοποιός, παραγωγός δίσκων και μοντέλο. 

Εκπροσώπησε τη Λετονία στον Διαγωνισμό Τραγουδιού Eurovision του 2015 στη Βιέννη, με το τραγούδι "Love Injected", τερματίζοντας στην 6η θέση στον τελικό.

## Παραπομπές


Κατηγορία:Λετονοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Λετονία
Κατηγορία:Διαγωνισμός Τραγουδιού Eurovision 2015
Κατηγορία:Συμμετέχοντες στη Eurovision
Ελαιούσα Σεβαστή

Η **Ελαιούσα**, μετέπειτα γνωστή ως **Σεβαστή** και συχνά αναφερόμενη ως **Ελαιούσα Σεβαστή**, ήταν αρχαία ρωμαϊκή πόλη στην Κιλικία της Μικράς Ασίας. Η αρχαιολογική τοποθεσία της βρίσκεται κατά μήκος του αυτοκινητοδρόμου Μερσίνης-Σελεύκειας, εντός του Δήμου του Κουμκουγιού.

## Ιστορία και περιγραφή
μικρογραφία|αριστερά|Άποψη του ρωμαϊκού θεάτρου της Ελαιούσας.
Η ίδρυση της Ελαιούσας χρονολογείται κατά τη διάρκεια του 2ου αιώνα π.Χ., ενώ άκμασε μέσω της καλλιέργειας ελαιόδενδρων και του εμπορείου. Η ονομασία της πόλης αποτελεί αναφορά στη σχέση της με την ελαία. Κατά την περίοδο βασιλείας του αυτοκράτορα Αυγούστου, ο βασιλέας της Καππαδοκίας, Αρχέλαος, προχώρησε στην ίδρυση νέας πόλης πλησίον της Ελαιούσας, την οποία και ονόμασε ως Σεβάστεια προς τιμήν του Αυγούστου. Η πόλη έπαυσε να θεωρείται ως σημαντική προς το 500 μ.Χ., χρονολογία κατά την οποία η γειτονική πόλη του Κώρυκου βρισκόταν σε ακμή. Τελικώς, η Ελαιούσα Σεβαστή εγκαταλείφθηκε πλήρως προς το 800 μ.Χ.

Η πόλη της Ελαιούσας βρισκόταν, εν μέρει, επί νησιού, το οποίο, ωστόσο, πλέον, έχει μετατραπεί σε χερσόνησο. τα ερείπια της πόλης σώζονται σε αρκετά καλή κατάσταση. Μεταξύ των αρχιτεκτονικών καταλοίπων της πόλης περιλαμβάνονται, μεταξύ άλλων, ένας ρωμαϊκός ναός, καθώς και ένα ρωμαϊκό θέατρο.

## Παραπομπές


## Εξωτερικοί Σύνδεσμοι
* 

Κατηγορία:Αρχαιολογικοί τόποι στην Τουρκία
Κατηγορία:Εγκαταλελειμμένοι οικισμοί στην Κιλικία
Κατηγορία:Ρωμαϊκές πόλεις
Πίτερ Ντοϊφχάουζεν

[μικρογραφία| [Λωτ|Ο Λωτ και οι θυγατέρες του, συλλογή Μουσείου Ρότερνταμ]]
Ο **Πίτερ Γιάκομπς Ντοϊφχάουζεν** (Ολλανδικά Pieter Jacobsz. Duyfhuysen**,** 1608 – 1677) ήταν Ολλανδός ζωγράφος της Ολλανδικής Χρυσής Εποχής που ασχολήθηκε με ρωπογραφίες .

Ο Ντοϊφχάουζεν γεννήθηκε και πέθανε στο Ρότερνταμ . Σύμφωνα με το RKD ήταν επίσης γνωστός ως Colinchovius. Εργάστηκε στο Ρότερνταμ εκτός από μια σύντομη παραμονή στο Χάαρλεμ, όπου πιθανότατα ήταν μαθητής του Τορρέντους (Torrentius), κατά τα έτη 1625–1627. 

## Παραπομπές


## Εξωτερικοί σύνδεσμοι
* 

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Πολεμικό Μουσείο (Ναύπλιο)

Το **Πολεμικό Μουσείο (Ναύπλιο)**  στεγάζεται στο διώροφο νεοκλασικό κτίριο, στο οποίο λειτούργησε, η  πρώτη Σχολή Ευελπίδων  της Ελλάδας ή αλλιώς το Κεντρικόν Πολεμικόν Σχολείον από τον πρώτον Κυβερνήτη της Ελλάδας Ιωάννη Καποδίστρια για να στελεχώσει τον Στρατό και το Πολεμικό Ναυτικό από το 1828 έως το 1834. Αναπαλαιώθηκε τον Νοέμβριο του 1988. 

## Σκοπός- Αποστολή
Ο κυριότερος στόχος δημιουργίας της σχολής το 1828 ήταν να επανδρωθεί ο στρατός με άνδρες που είχαν ικανές γνώσεις. Σκοπός του μουσείου σήμερα είναι να παρουσιάσει τις σημαντικότερες πληροφορίες  της νεότερης ιστορίας της Ελλάδας, δίνοντας ιδιαίτερη βαρύτητα  στην συνεισφορά των κατοίκων της Αργολίδας στους αγώνες της ελληνικής εθνότητας, από την Ελληνική Επανάσταση του 1821 έως την κατοχή το 1944. Ταυτόχρονα παρουσιάζεται και η ιστορία της Σχολής Ευελπίδων που λειτούργησε στο κτίριο αυτό.

## Εκθέματα
Το Πολεμικό Μουσείο στεγάζεται σε δύο ορόφους. Στον πρώτο όροφο εκτίθενται, μεταξύ άλλων, σπάνια αντικείμενα από την ιστορική πορεία της Στρατιωτικής Σχολής Ευελπίδων. Υπάρχουν εκθέματα όπως όπλα, ενδυμασίες και πίνακες ζωγραφικής από την Ελληνική Επανάσταση μέχρι την συμβολή της Ελλάδας στον Α΄ Παγκόσμιο Πόλεμο.

Στον δεύτερο όροφο του μουσείου φιλοξενούνται φωτογραφίες, όπλα, χάρτες και άλλα αντικείμενα από την Μικρασιατική Εκστατεία το 1919-1922 , τον Ελληνοϊταλικό Πόλεμο του 1940-1941, τη Γερμανική Εισβολή το 1941, την Κατοχή και την Απελευθέρωση του ελληνικού έθνους το 1944. 

## Παραρτήματα
Το κυριότερο Πολεμικό Μουσείο βρίσκεται στην Αθήνα το οποίο έχει δημιουργήσει παραρτήματα στην Θεσσαλονίκη, στο Ναύπλιο, στην Τρίπολη κ.α.

## Δείτε επίσης
*Πολεμικό Μουσείο (Αθήνα)
*Πολεμικό Μουσείο (Θεσσαλονίκη)
*Πολεμικό Μουσείο Τρίπολης

## Παραπομπές


Κατηγορία:Μουσεία στην Ελλάδα
Κατηγορία:Ναύπλιο
Σαξονία-Γκότα

Η **Σαξονία-Γκότα** (γερμανικά: *Sachsen-Gotha*) ήταν ένα σαξονικό δουκάτο που το κατείχε ο κλάδος των Ερνεστινών της δυναστείας Βέττιν στο πρώην Λανδγραβάτο της Θουριγγίας. 

Ιδρύθηκε το 1640, όταν ο Δούκας Γουλιέλμος της Σαξονίας-Βαϊμάρης δημιούργησε ένα υποδιαιρούμενο για τον μικρότερο αδερφό του Ερνέστο Α΄. Ο Δούκας Ερνέστος πήρε την κατοικία του στη Γκότα, όπου είχε κτίσει το Κάστρο Φρίντενσταϊν μεταξύ 1643 και 1654. Ταυτόχρονα, δημιουργήθηκε το Δουκάτο της Σαξονίας-Άιζεναχ για τον τρίτο του αδελφό, τον Αλβέρτο Δ΄.

Παρ'όλα αυτά, ο Αλβέρτος πέθανε το 1644 και ο Ερνέστος κληρονόμησε μεγάλα τμήματα του δουκάτου του, αν και όχι το βασικό έδαφος γύρω από την κατοικία στο Άιζεναχ και το Βάρτμπουργκ, το οποίο έπεσε στον μεγαλύτερο αδερφό του Γουλιέλμο της Σαξονίας-Βαϊμάρης. Ο Ερνέστος θα μπορούσε επίσης να ενσωματώσει αρκετές υπόλοιπες περιουσίες του εξαλειμένου Οίκου των Χένεμπεργκ το 1660, το οποίο ήταν κενό από το 1583. Τελικά το 1672 έλαβε το μεγαλύτερο μέρος του Σαξονία-Άλτενμπουργκ μέσω της συζύγου του Ελισάβετ Σοφία, μετά το θάνατο του δούκα του Άλτενμπουργκ Φρειδερίκου Γουλιέλμου Γ΄ χωρίς να αφήσει κληρονόμους. Ο Ερνέστος τότε θα ονομαζόταν Δούκας της Σαξονίας-Γόθας-Αλτεμβούργου.

Όταν ο Ερνέστος πέθανε το 1675, άφησε τους επτά γιους του μια σημαντική διευρυμένη περιοχή. Ο μεγαλύτερος, ο Φρειδερίκο Α΄ αρχικά κυβερνούσε από κοινού με τους αδελφούς του μέχρι το 1680 το δουκάτο διχασμένο. Η περιοχή γύρω από το Γκότα και επίσης το Άλτενμπουργκ πέρασε στον Φρειδερίκο Α΄, ο οποίος διατήρησε τον τίτλο του Δούκα της Σαξονίας-Γόθας-Αλτεμβούργου.

## Δούκες της Σαξονίας-Γκότα
* Ερνέστος Α΄ (1640–75), Δούκας της Σαξονίας-Γόθας-Αλτεμβούργου από το 1672
* Φρειδερίκος Α΄ (1675-1691), μαζί με τα αδέλφια μέχρι το 1680:
** Αλβέρτος Ε΄, έγινε Δούκας της Σαξονίας-Κοβούργου
** Βερνάρδος Α΄, έγινε Δούκας της Σαξονίας-Μάινινγκεν
** Ερρίκος, έγινε Δούκας της Σαξονίας-Ρέμχιλντ 
** Χριστιανός, έγινε Δούκας της Σαξονίας-Άιζενμπεργκ
** Ερνέστος, έγινε Δούκας της Σαξονίας-Χιλντμπουργκχάουζεν
** Ιωάννης Ερνέστος Δ΄, έγινε Δούκας της Σαξονίας-Ζάαλφελντ

Κατηγορία:Ερνεστινά δουκάτα
Κατηγορία:Οίκος των Βέττιν
Τρεμιθούς

Η **Τρεμιθούς**, επίσης γνωστή ως **Τρεμηθούς**, καθώς και ως **Τρίμυθος**, ήταν αρχαία πόλη στο νησί της Κύπρου. Βρισκόταν εντός της ανατολικής ενδοχώρας του νησιού, πλησίον του σημερινού χωριού της Τρεμετουσιάς. 

## Ιστορία
Λίγα πράγματα είναι γνωστά σχετικά με την ιστορία της Τρεμιθούντος. Φαίνεται να άκμασε κατά τη διάρκεια της χρονικής περιόδου μεταξύ της ελληνιστικής περιόδου και της πρώιμης βυζαντινής περιόδου. Ο Πτολεμαίος την αναφέρει ως μία εκ των πόλεων της ενδοχώρας της Κύπρου. Από την πλευρά του, ωστόσο, ο Στέφανος ο Βυζάντιος την αναφέρει ως χωριό, ενώ, παράλληλα, αναφέρει πως οφείλει την ονομασία της στην τερέβινθο, φυτό το οποίο απαντιόταν εντός της ευρύτερης περιοχής. Οι κάτοικοι της πόλης ήσαν γνωστοί υπό το εθνωνύμιο «*Τρεμιθούσιος*» ή «*Τρεμιθοπολίτης*».

Κατά τη διάρκεια της παλαιοχριστιανικής περιόδου, η Τρεμιθούς αποτελούσε έδρα επισκοπής, ενώ ως πρώτος επίσκοπός της αναφέρεται ο Σπυρίδων, ο οποίος και συμμετείχε στη Σύνοδο της Νίκαιας το 325.

## Κτίρια και αρχαιολογικά ευρήματα
Η Τρεμιθούς ήταν σχετικά μικρού μεγέθους κωμόπολη. Ορισμένα εκ των καταλοίπων της έχουν ανευρεθεί εντός της ευρύτερης περιοχής του σημερινού χωριού. Επιγραφές οι οποίες ανευρέθηκαν κατά τη διάρκεια αρχαιολογικών ανασκαφών στη συγκεκριμένη τοποθεσία καταδεικνύουν την ιδιότητα της πόλης ως λατρευτικού κέντρου, καθώς και την παρουσία εντός αυτής ιερού αφιερωμένου στον Απόλλωνα. Παράλληλα, οδικό δίκτυο συνέδεε την Τρεμιθούντα με τη Σαλαμίνα, καθώς και το Κίτιο. Αρχαιολογικές έρευνες οδήγησαν στην ανεύρεση των κοιμητηρίων της πόλης, εντός του νοτίου τμήματός της.

## Παραπομπές


Κατηγορία:Πόλεις της αρχαίας Κύπρου
Κατηγορία:Αρχαιολογικοί τόποι στην Κύπρο
Κατηγορία:Επαρχία Λάρνακας
Λευκή ντε Μπριέν, βαρόνη του Τενγκρύ

Η **Λευκή**, γαλλ.: Blanche de Brienne, baronne de Tingry (π. 1252 - π. 1302) από τον Οίκος του Μπριέν ήταν η σύζυγος του Γουλιέλμου Β΄ ντε Φιέν, βαρόνου του Tενγκρύ (π. 1250 - 11 Ιουλίου 1302). Ήταν επίσης γνωστή ως *κυρία του Λουπελάν* και *Λευκή της Άκρας*.

## Οικογένεια
Γεννήθηκε στη Γαλλία ως το μόνο παιδί και κληρονόμος του Ιωάννη Β΄ του Μπριέν, μεγάλου Οικονόμου της Γαλλίας και της πρώτης συζύγου του Ιωάννας κυρίας του Σατωντάν, χήρας του Ιωάννη Α΄ κόμη του Μονφόρ (ο οποίος απεβ. το 1249 στην Κύπρο). Η Λευκή είχε μία ετεροθαλή αδερφή, τη Bεατρικη ντε Μονφόρ, κόμισσα του Μονφόρ-λ'Αμωρύ από τον πρώτο γάμο της μητέρας της με τον κόμη του Μονφόρ· το 1260 η Βεατρίκη παντρεύτηκε τον Ροβέρτο Δ΄ κόμη του Ντρε, από τον οποίο είχε έξι παιδιά.

Η Λευκή ήταν κληρονόμος της μητέρας της, από την οποία έλαβε το Λουπελάν στο Mαιν. 

## Οικογένεια
Το έτος 1269 παντρεύτηκε πρώτα τον Γουλιέλμο Β΄ ντε Φιέν (de Fiennes) βαρόνο του Tενγκρύ & Φιέν, γιο του Ενγκεράρ Β΄ ντε Φιέν και της Iσαβέλλας ντε Κοντ (Conde). Οι άλλοι τίτλοι του ήταν: κύριος του Γουέντοβερ, του Μπάκιγχαμσιρ, του Λέιμπουρν, του Έσσεξ, του Τσόουκ & Γκέιτον, του Νορθάμπτονσιρ, του Μάρτοκ, του Σόμερσετ, του Κάρσαλτον & Κλάφαμ, του Σάρρεϋ και φύλακα της κομητείας Ποντιέ. Ο γάμος είχε κανονιστεί από τον Φεβρουάριο 1266/67.  Ο Γουλιέλμος Β΄ και η Λευκή είχαν τουλάχιστον έναν γιο και δύο κόρες:
* Ιωάννης (πριν από το 1281 στη Γαλλία - 1340), το 1307 παντρεύτηκε την Ισαβέλλα των Νταμπιέρ, κόρη του Γκυ κόμη της Φλάνδρας και της Iσαβέλλας του Λουξεμβούργου. Είχαν γιο τον:
** Ροβέρτο, ο οποίος ήταν Αστυνομικός της Γαλλίας, και δύο κόρες, την:
** Ιωάννα ντε Φιέν, που παντρεύτηκε τον Ιωάννη των Σατιγιόν κόμη του Σαιν-Πολ και τη:
** Μαχώ ντε Φιέν, που παντρεύτηκε τον Ζαν ντε Μπουρνονβίλ. 
* Ιωάννα (απεβ. πριν τις 26 Οκτωβρίου 1309), το 1291 παντρεύτηκε τον Ιωάννη Γουέικ 1ο βαρόνο Γουέικ του Λίντελ. Είχε τέκνα, όπως τη:
** Mαργαρίτα 3η βαρόνη Γουέικ του Λίντελ, μητέρα της:
*** Ιωάννας του Κεντ, μητέρας του:
**** Ριχάρδου Β΄ της Αγγλίας.
* Μαργαρίτα (μετά το 1269 - 7 Φεβρουαρίου 1333), τον Σεπτέμβριο του 1285 παντρεύτηκε τον Έντμουντ Μόρτιμερ 2ο βαρόνο του Γουίγκμορ. Είχαν τρία παιδιά, συμπεριλαμβανομένου του Ρότζερ Μόρτιμερ 1ου κόμη του Μαρτς.

Έπειτα η Λευκή έκανε δεύτερο γάμο, με τον Γουλιέλμο του λα Πλανς (1240 - 1302) και απέκτησε τουλάχιστον έναν γιο:
* Ιάκωβος του λα Πλανς (1265 - 1306) 

Η Λευκή είναι πρόγονος του Εδουάρδου Δ΄ και όλων των μετέπειτα Άγγλων μοναρχών. Άλλοι απόγονοί της είναι η Μαργαρίτα Μπωφόρ (μητέρα του βασιλιά Ερρίκου Ζ΄) και η βασιλικές σύζυγοι Ελισάβετ Γούντβιλ, Άννα Νέβιλ, Άννα Μπόλεϋν, Ιωάννα Σίμουρ, Αικατερίνη Χάουαρντ και Αικατερίνη Παρ.

Το 1285 η Λευκή έλαβε σαν δώρο δώδεκα δρύες χωρίς φύλλα από το δάσος Σέλγουντ από τον Εδουάρδο Α΄ ως καύσιμη ξυλεία για τον χειμώνα. 

Η Λευκή απεβίωσε σε μία άγνωστη ημερομηνία γύρω στο 1302. Ο σύζυγός της Γουλιέλμος Β΄ σκοτώθηκε στις 11 Ιουλίου 1302 στη μάχη του Κουρτραί.

## Βιβλιογραφικές αναφορές


Κατηγορία:Γάλλοι του 13ου αιώνα
Κατηγορία:Γάλλοι του 14ου αιώνα
Κατηγορία:Οίκος του Μπριέν
Παλαιοχώρι Αλιφείρας Ηλείας

Το **Παλαιοχώρι** Αλιφείρας είναι μικρός πεδινός οικισμός της Πελοποννήσου στην Περιφερειακή Ενότητα Ηλείας**** σε υψόμετρο 136 μέτρα. Βρίσκεται σε απόσταση 26 χλμ. Α. από τα Κρέστενα (έδρα του δήμου) και 37 χλμ. Δ. από την Ανδρίτσαινα ενώ στα βόρεια του χωριού περνάει ο ποταμός Αλφειός. Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Ζάχας. Σύμφωνα με το Σχέδιο Καλλικράτης, μαζί με τις Αμυγδαλιές, τις Κάτω Αμυγδαλιές, τον Άγιο Ηλία, το Κεραμίδι και την Κράνα αποτελούν την τοπική κοινότητα Αμυγδαλεών που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 απογράφησαν 14 κάτοικοι.

## Σημείωση
Στην Ηλεία υπάρχουν οι συνώνυμοι οικισμοί Παλαιοχώρι Ζαχάρως και Παλαιοχώρι Γαστούνης.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Κεραμίδι Ηλείας

Το **Κεραμίδι** ή **Κεραμίδιο** είναι μικρός ορεινός οικισμός της Πελοποννήσου στην Περιφερειακή Ενότητα Ηλείας.

## Γεωγραφικά - Ιστορικά στοιχεία
Το Κεραμίδι βρίσκεται στις βόρειες πλαγιές του όρους Μίνθη σε υψόμετρο 487 μέτρα. Το χωριό απέχει 34 χλμ. Α. από τα Κρέστενα (έδρα του δήμου) και 14 χλμ. Δ.-ΒΔ. από την Ανδρίτσαινα ενώ στα βορειοανατολικά του είναι οι Κάτω Αμυγδαλιές, νοτιοανατολικά οι Αμυγδαλιές και δυτικά το Κλήμα. Αναφορές για τον οικισμό με την ονομασία *Καλέντζι* υπάρχουν πριν την περίοδο της Επανάστασης του 1821 να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Αναφέρεται επίσημα για πρώτη φορά το 1940 ως *Καλέντζιον* να προσαρτάται στην τότε κοινότητα Αμυγδαλιών ενώ το 1955 με το ΦΕΚ 287Α - 10/10/1955 μετονομάστηκε σε *Κεραμίδιον*. Σύμφωνα με το Σχέδιο Καλλικράτης, μαζί με τις Αμυγδαλιές, τις Κάτω Αμυγδαλιές, τον Άγιο Ηλία, το Παλαιοχώρι και την Κράνα αποτελούν την τοπική κοινότητα Αμυγδαλεών που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 37 κατοίκους ενώ το 2001 είχε 97.

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Λόφος Μαμάγιεφ

[μικρογραφία|Άποψη του λόφου με το άγαλμα [Η Μητέρα Πατρίδα Καλεί και της γύρω πόλης.]]
Ο **Λόφος Μαμάγιεφ** (ρωσικά: Мамаев курган) είναι επιβλητικός λόφος με θέα την πόλη του Βόλγκογκραντ, που έγινε πεδίο απίστευτα σκληρών συγκρούσεων στην διάρκεια της Μάχης του Στάλινγκραντ. Οι Γερμανοί δεν κατάφεραν να τον καταλάβουν παρά μόνο για μια μέρα, με τεράστιες απώλειες και από τις δύο πλευρές. Η μη κατάληψη του στρατηγικής σημασίας λόφου κράτησε ζωντανή την ελπίδα για την τελική νίκη του Κόκκινου Στρατού.

Το όνομα στα ρωσικά σημαίνει «τύμβος του Μαμάι». Ο λόφος σήμερα κυριαρχείται από ένα συγκρότημα μνημείων με αναφορά στην Μάχη του Στάλινγκραντ (Αύγουστος 1942 έως τις 2 Φεβρουαρίου 1943).

Όταν τοποθετήθηκε στον λόφο το 1967, το άγαλμα Η Μητέρα Πατρίδα Καλεί, ήταν το μεγαλύτερο ελεύθερο γλυπτό στον κόσμο ενώ σήμερα είναι το υψηλότερο γλυπτό γυναίκας στον κόσμο.

## Παραπομπές


Κατηγορία:Νεκροταφεία στη Ρωσία
Κατηγορία:Λόφοι στην Ρωσία
Κατηγορία:Μάχη του Στάλινγκραντ
Άγιος Ηλίας Αλιφείρας Ηλείας

Ο **Άγιος Ηλίας** Αλιφείρας είναι μικρός ημιορεινός οικισμός της Πελοποννήσου στην Περιφερειακή Ενότητα Ηλείας σε υψόμετρο 266 μέτρα. Βρίσκεται σε απόσταση 30 χλμ. Α.-ΝΑ. από τα Κρέστενα (έδρα του δήμου) και 20 χλμ. B.-BΔ. από την Ανδρίτσαινα. Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Ζάχας. Σύμφωνα με το Σχέδιο Καλλικράτης, μαζί με τις Αμυγδαλιές, τις Κάτω Αμυγδαλιές, το Παλαιοχώρι, το Κεραμίδι και την Κράνα αποτελούν την τοπική κοινότητα Αμυγδαλεών που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 απογράφησαν 6 κάτοικοι ενώ το 2001 κανένας. 
## Πληθυσμός

## Σημείωση
Στην Ηλεία υπάρχουν οι συνώνυμοι οικισμοί Άγιος Ηλίας Ζαχάρως, Άγιος Ηλίας Ήλιδας και Άγιος Ηλίας Πύργου.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
Διάσελλα Ηλείας

Τα **Διάσελλα** είναι ημιορεινό χωριό της Πελοποννήσου στην Περιφερειακή Ενότητα Ηλείας σε υψόμετρο 292 μέτρα.

## Γεωγραφικά - ιστορικά στοιχεία
Τα Διάσελλα βρίσκονται σε απόσταση 36 χλμ. Α.-ΝΑ. από τον Πύργο, 15 χλμ. Α.-ΝΑ. από τα Κρέστενα (έδρα του δήμου)  και 32 χλμ. ΒΔ. από την Ανδρίτσαινα. Βορειοδυτικά του χωριού, προς την κατεύθυνση του Νέου Χωριού και πιό κοντά σε αυτό στη θέση "Κουτσοχέρα" έχουν εντοπιστεί από τον αρχαιολόγο Νικόλαο Γιαλουρή και τη δεκαετία του 50 οικιστικά και ταφικά αρχιτεκτονικά κατάλοιπα που χρονολογούνται στην Ύστερη εποχή του Χαλκού (ΥΕΧ). Στην ίδια περιοχή και την ίδια εποχή εντοπίστηκε  *"ο πληρέστερα αποκαλυφθέντας και καλώς σωζόμενος οικιστικός ιστός της ΥΕΧ, ο οποίος δυστυχώς δεν υφίσταται πλέον"* καθώς και συστάδα θαλαμωτών τάφων. Από το χωριό είναι ο σκηνοθέτης, συγγραφέας και καλλιτεχνικός διευθυντής του "Διεθνούς Φεστιβάλ Κινηματογράφου Ολυμπίας για Παιδιά και Νέους" Δημήτρης Σπύρου και σε αυτό γύρισε το 1989 την ταινία του «Ο Ψύλλος».

## Διοικητικά στοιχεία
Αναφορές για τον οικισμό με την ονομασία *Μπρουμάζι* υπάρχουν πριν την περίοδο της Επανάστασης του 1821 όπου συμπεριλαμβάνονται μεταξύ των χωριών και οικισμών που υπάγονταν στην τότε επαρχία Φαναρίου. Ως  οικισμός αναφέρεται το 1835 να προσαρτάται στον τότε δήμο Ηπείου. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 μετονομάστηκε σε *Διάσελα* ενώ το 1940 το όνομα τους διορθώθηκε σε Διάσελλα. Σύμφωνα με το σχέδιο Καλλικράτης, μαζί με το Λαδικάκι, τα Παπά Χάνια και τη Σκάλα αποτελούν την τοπική κοινότητα Διασέλλων που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 ως κοινότητα έχει πληθυσμό 595 κατοίκους ενώ ως οικισμός 525. Το 2001 είχε 680 κατοίκους (ως δημοτικό διαμέρισμα).

## Εξωτερικοί σύνδεσμοι - Πηγές

* «Διάσελλα», ''Το οικιστικό δίκτυο της Πελοποννήσου στα χρόνια της Επανάστασης'', Ινστιτούτο Ιστορικών Ερευνών / Εθνικό Ίδρυμα Ερευνών, Αθήνα 2021

## Παραπομπές


Κατηγορία:Δήμος Ανδρίτσαινας - Κρεστένων
Κατηγορία:Χωριά της περιφερειακής ενότητας Ηλείας
The Hardkiss

**The Hardkiss** είναι ένα ουκρανικό συγκρότημα, που δημιουργήθηκε το 2011 στον Κιεβο. Όλα τα μουσικά κομμάτια γράφονται από τα δυο κύρια μέλη την Γιούλια Σάνινα και τον Βαλέρι Μπέμπκο. Έγιναν γνωστοί στον χώρο της μουσικής μετά από την δημοσίευση του πρώτου βίντεοκλιπ Babylon. Βραβεύτηκαν ως συγκρότημα "Νέο συγκρότημα της χρονιάς¨ και καλύτερο βίντεοκλιπ Make Up του 2013 στο μουσικό βραβείο YUNA, καλύτερο ροκ-συγκρότημα και καλύτερη live συναύλια των 2017, 2019.

## Ιστορία

### Η Αρχή
Η 18χρονη τραγουδίστρια Γιούλια Σάνινα ασχολήθηκε με τη δημοσιογραφία και έψαχνε υλικό για να γράψει το άρθρο της, τυχαία συνάντησε τον παραγωγό της εκπομπής στο MTV Ukraine τον Βαλέρι Μπεμπκο. Μετά από την πρώτη γνωριμία τους αποφάσισαν να γράφουν μουσική μαζί δημιουργώντας πρώτα το ντουέτο Val & Sanina. Μετά από το δοκιμαστικό βιντεοκλίπ οι παραγωγοί του Firework Sound - Βολοντιμιρ Σιβοκον και Στας Τιτουνοβ τόνισαν ότι το συγκρότημα πρέπει να τραγουδήσει στα Αγγλικά για να πετύχει στον Δυτικό Κόσμο. Η δημιουργία του τελικού ονόματος του συγκροτήματος έγινε μέσω ψηφοφορίας στο Facebook, οι ακροατές είχαν να επιλέξουν μεταξύ των ονομάτων The Hardkiss και "Pony Planet". Τελικά επιλέχτηκε το όνομα The Hardkiss το οποίο όπως σημειώνουν οι μουσικές συμπεραλαμβάνει γλυκό φιλί με κατι δυνατό .

### 2011
Τον Σεπτέμβριο, το συγκρότημα παρουσίασε το πρώτο τους βιντεοκλίπ στο single "Babylon". Το ουκρανικό μουσικο καναλι M1 παρουσίασε το βιντεοκλίπ τους. Έναν μήνα αργότερα, κυκλοφόρησε το επόμενο τραγούδι τους "October".

### 2012
Στις 29 Ιανουαρίου, το συγκρότημα συμμετείχε στο γαλλικό φεστιβάλ Midem. Τον Φεβρουάριο του 2012, το συγκρότημα υπέγραψε σύμβαση με την παγκόσμια εταιρεία Sony BMG και τη γαλλική εταιρεία Eye-Models. Στο τέλος της άνοιξης του 2012, το συγκρότημα πληροφόρησε τους ακροάτες στην επίσημη τους σελίδα στο Facebook για την διακοπή της συνεργασίας τους με τον Firework Sound.

## Δισκογραφία

### Άλμπουμ

* Stones And Honey 2014 
* Perfection is a Lie 2017 
* Залізна ластівка(" Ζαλίζνα Λάστιβκα")  2018 
* Акустика. Live ("Ακούστικα" ) 2020 
* Жива і не залізна( "Ζιβά ι νε ζαλίζνα") 2021 

### Singles

## Παραπομπές


Κατηγορία:Μουσικά συγκροτήματα από την Ουκρανία
Λιμενία

Η **Λιμενία** ήταν αρχαία πόλη στο νησί της Κύπρου. Βρισκόταν επί των βορειοδυτικών ακτών του νησιού, πιο συγκεκριμένα επί των ακτών του σημερινού Κόλπου της Μόρφου, στην τοποθεσία του σημερινού χωριού του Λιμνίτη. 

## Ιστορία
Λίγα πράγματα είναι γνωστά σχετικά με την ιστορία της Λιμενίας. Η πόλη υφίστατο, τουλάχιστον, από τη ρωμαϊκή περίοδο. Ο Στράβων αναφέρεται στη συγκεκριμένη πόλη, ωστόσο, εσφαλμένα φαίνεται γεωγραφικά να την τοποθετεί εντός της ενδοχώρας του νησιού, πιο συγκεκριμένα νότια των Σόλων. Η κωμόπολη αναφέρεται ως η τοποθεσία μέσω της οποίας ο ευαγγελιστής Μάρκος εγκατέλειψε το νησί, καθώς και ως η τοποθεσία όπου ο τελευταίος, επίσης, χειροτόνησε τον Αυξίβιο ως Επίσκοπο των Σόλων το 52 μ.Χ. Ορισμένες αρχαιολογικές ανασκαφές έλαβαν χώρα εντός της τοποθεσίας της πόλης το 1889.

## Κτίρια και αρχαιολογικά ευρήματα
Λίγα είναι τα αρχαιολογικά ευρήματα από την τοποθεσία των Λιμενίων, χρονολογούμενα, κυρίως, από τη ρωμαϊκή περίοδο. Κατάλοιπα ιερού ανευρέθηκαν πλησίον της παραλίας. Ο γλυπτός διάκοσμός του, καθώς και άλλα τέχνεργα τα οποία ανευρέθηκαν στη συγκεκριμένη τοποθεσία, χρονολογούνται στην αρχαϊκή ελληνιστική περίοδο. Βάσει της ονομασίας της κωμόπολης, καθώς και των έως σήμερα γνωστών πληροφοριών σχετικά με την ιστορία της, εκτιμάται πως διέθετε λιμένα.

## Παραπομπές


Κατηγορία:Πόλεις της αρχαίας Κύπρου
Κατηγορία:Αρχαιολογικοί τόποι στην Κύπρο
Κατηγορία:Επαρχία Λευκωσίας
Η κοιλάδα του κόκκινου ποταμού (1997)

**Η κοιλάδα του κόκκινου ποταμού** (1997),[Hong he gu] είναι ταινία κινέζικης παραγωγής με σκηνοθέτη τον Φένγκ Χιάονινγκ, δείχνει μια ιστορία αγάπης ανάμεσα σε μια κοπέλα της κινέζικης φυλής Χαν, Γινγκ Ζεν, έναν Θιβετιανό Σάο Μπίνγκ ως Τζιέι Σάνγκ, και μιας Θιβετιανής πριγκίπισσας, Νινγκ Τζινγκ ως Ντάν Ζου. Η νεαρή Κινέζα αφού δραπετεύει όταν πήγαν να την θυσιάσουν οι συμπολίτες της σε έναν ποταμό οδηγείται χωρίς να το καταλάβει ταλαίπωρη στο Θιβέτ όπου την περιθάλπει μια οικογένεια Θιβετιανών(μια γιαγιά, ένα παιδάκι μικρό και ένας άντρας), σιγά σιγά όμως αρχίζει να διεκδικεί τον άντρα η πριγκίπισσα. Οι τρείς τους παρά τις αντιζηλίες που έχουν θα πρέπει να ενώσουν τις δυνάμεις τους για να σώσουν το ιερό βουνό τους από την επίθεση των Βρετανών(Πολ Κέρσει και Νίκολας Λοβ), οι οποίοι αν και στην αρχή ήρθαν ως φίλοι μετά έγιναν εχθροί και διεκδικητές της γης τους.Η ιστορία είναι εμπνευσμένη απο ένα βιβλίο του Πίτερ Φλέμινγκ με τίτλο *Bayonets to Lhasa: The First Full Account of the British Invasion of Tibet in 1904*.

## Βραβεία και υποψηφιότητες
Κέρδισε 10 βραβεία και 4 προτάσεις για βραβεία 

## Γλώσσα
Η γλώσσα της ταινίας είναι σε Mandarin και σε Αγγλικά

## Παραγωγή
Η ταινία ήταν μια προσπάθεια της Κίνας να ενσωματώσει διάφορες περιοχές της και να δείξει το πόσο υπέφεραν απο τις εισβολές των Ιαπώνων και των Βρετανών καθώς προβλήθηκε στην επέτειο της επανάκτησης του Hong Kong και ήθελε να τονώσει το ηθικό των Κινέζων στρατιωτών

Η παραγωγή έγινε απο την A Shanghai East Film & Television Distribution Co. release (in China) of a Shanghai Film Studio production.

Η ταινία προβλήθηκε στις ΗΠΑ μετά απο 2 χρόνια αλλά δεν κέντρισε το ενδιαφέρον των θεατών

## Παραπομπές


Κατηγορία:Κινέζικες ταινίες
Τζέσι Καπς

Η **Τζέσι Καπς** (γεννημένη στις 17 Φεβρουαρίου 1998) είναι Βελγίδα αθλήτρια της σκοποβολής.

Στο Βελγικό πρωτάθλημα σκοποβολής έχει αναδειχθεί δύο φορές πρωταθλήτρια. Το 2021 κατέκτησε το αργυρό μετάλλιο στα 10 μέτρα αεροβόλο τουφέκι στο Ευρωπαϊκό πρωτάθλημα σκοποβολής του Όσιγιεκ και ταυτόχρονα εξασφάλισε τη συμμετοχή της στους Ολυμπιακούς αγώνες του Τόκιο. Είναι αθλήτρια του Γερμανικού συλλόγου Wissener Schützenverein e.V. 1870 και κατοικεί στο Βίσεν.

## Παραπομπές


Κατηγορία:Βελγίδες αθλήτριες της σκοποβολής
Κατηγορία:Αθλητές στη Θερινή Πανεπιστημιάδα 2019
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Βερτράνδος Γ΄ της Άντρια

Ο **Βερτράνδος Γ΄**, γαλλ.: Bertrand III de Baux, ιταλ.: Bertrando Del Balzo (Αύγουστος 1295 - 15 Σεπτεμβρίου 1347) από τον Οίκο των Μπω (ιταλ.: Μπάλτσο) ήταν δούκας της Άντρια και του Σκιλάτσε και 9ος κύριος του Μπω. 

## Βιογραφία
Γεννήθηκε τον Αύγουστο του 1295 στην Άντρια της Ιταλίας από τον Βερτράνδο Β΄ κύριο του Μπερ και τη Βερεγκάρια της Άντρια.

Νυμφεύτηκε τη Μαργαρίτα ντ'Ωλναί και τον διαδέχθηκε ο γιος του Φραγκίσκος.

Απεβίωσε στις 15 Σεπτεμβρίου 1347 στη Νάπολη της Ιταλίας και τάφηκε στο Σαν Ντομένικο Mατζόρε.

## Οικογένεια
Νυμφεύτηκε το 1324 τη Mαργαρίτα ντ'Ωλναί (d'Aulnay) και είχε τέκνο:
* Φραγκίσκος A΄ δούκας της Άντρια, κόμης του Μοντεσκαλιόζο & Σκυλάτσε, και κύριος των Μπερ, Μιζόν & Τιάνο. Νυμφεύτηκε πρώτα τη Λουίζα του Σαν Σεβερίνο, μετά τη Μαργαρίτα των Καπετιδών-Ανζού-Τάραντα (απέκτησε δύο τέκνα) και έπειτα τη Σουέβα Ορσίνι (απέκτησε δύο τέκνα).
** Ιάκωβος απεβ. 1383, ανιψιός και κληρονόμος του Φιλίππου Β΄ πρίγκιπα του Τάραντα, πρίγκιπα της Αχαΐας και τιτουλάριου Λατίνου αυτοκράτορα της Κωνσταντινούπολης.
** Αντωνία π.1355-1374, παντρεύτηκε τον Φρειδερίκο Γ΄ του Οίκου της Βαρκελώνης βασιλιά της Σικελίας.
** Μαργαρίτα παντρεύτηκε τον Πέτρο Α΄ του Οίκου του Λουξεμβούργου κόμη του Σαιν-Πολ, Μπριέν & Κονβερσάνο.
** Γουλιέλμος Β΄, δούκας της Άντρια.

## Παραπομπές σε πηγές


Κατηγορία:Οίκος των Μπω
Ούτρεντ του Μπέμπανμπεργκ

Ο **Ούτρεντ του Μπέμπανμπεργκ** (κοινώς γνωστός ως Ούτρεντ Ράγκναρσον ή Ούτρεντ ο Άθεος) ήταν φανταστικός χαρακτήρας, ο οποίος πρωτοεμφανίστηκε στη σειρά "Τα Σαξονικά Χρονικά" (Αγγλικά: The Saxon Stories). Επίσης, ο Ούτρεντ εμφανίζεται και στην τηλεοπτική σειρά The Last Kingdom.

## Βιογραφικά sτοιχεία
Σύμφωνα με χρονολογίες που αναφέρονται κατά τη διάρκεια επεισοδίων της τηλεοπτικής σειράς "The Last Kingdom", φαίνεται πως ο Ούτρεντ Ράγκναρσον γεννήθηκε και έζησε κατά τον 9ο αιώνα μ.Χ. στο βρετανικό βασίλειο της Νορθουμβρίας και συγκεκριμένα το Μπέμπανμπεργκ. Προερχόταν από βασιλική οικογένεια, και συγκεκριμένα, ο πατέρας του είχε χρησθεί ως ο βασιλιάς της Νορθουμβρίας. Το κανονικό του όνομα ήταν Όσμπερτ, αλλά μετονομάστηκε σε Ούτρεντ, όταν οι Δανοί (ή Βίκινγκ) στράφηκαν εναντίον του βασιλείου.

## Η πρώτη μάχη
Ο μεγαλύτερος αδελφός του τότε Όσμπερτ, Ούτρεντ της Νορθουμβρίας, δολοφονήθηκε από τον αρχηγό της αποστολής των Δανών, Κόμη Ράγκναρ. Πτοημένος τότε ο βασιλιάς και πατέρας του πλέον Ούτρεντ καταφεύγει σε ένα αρκετά παράτολμο σχέδιο: να αντιμετωπίσει τους Δανούς χωρίς διαπραγματεύσεις. Εν τω μεταξύ, στο στρατόπεδό τους οι αντίπαλοι στρατιώτες, με αρχηγό τον Άμπα (Αγγλικά: Ubba), ο οποίος κατά τη γνώμη τους επικοινωνεί με τους θεούς, αποφασίζουν να πολεμήσουν τον στρατό των αδύναμων, κατά τη γνώμη τους, Νορθουμβριανών. Φαίνεται όμως, πως εν τέλει είχαν δίκιο. Η νίκη των Βίκινγκ επί των στρατιωτών της Νορθουμβρίας και η καταστροφή του Βασιλείου, είναι γεγονός. Παρόλη την παταγώδη αποτυχία του Βασιλείου του και τον ηρωικό θάνατο του πατέρα του, ο δωδεκάχρονος Ούτρεντ σε μία απελπιστική προσπάθεια, επιδιώκει να σκοτώσει τον Κόμη Ράγκναρ, αρχηγό του αντίπαλου στρατιωτικού σώματος και "δολοφόνο" όλων των στενών οικογενειακών του προσώπων. Προφανώς δεν τα καταφέρνει, αλλά βλέποντας την ανδρεία και τις δυνατότητες του νεαρού, αποφασίζει να τον διασώσει, παίρνοντάς τον μαζί του στα εδάφη των Δανών.

## Αλλαγή νοοτροπίας και ανατροφή
Ο Ούτρεντ, μαζί με ένα άλλο μικρό κορίτσι, τη Μπρίντα (Αγγλικά: Brida) επιβιώνουν ανάμεσα στους Βίκινγκ. Για τη ζωή τους κατά τη διάρκεια της συγκεκριμένης περιόδου, δεν έχουμε πολλά στοιχεία, καθώς δεν αναλύεται εκτενώς ούτε στην τηλεοπτική σειρά, αλλά ούτε και στο μυθιστόρημα. Έχουμε όμως αρκετά σημαντικές πληροφορίες για δύο χρονικές στιγμές:

## Παραπομπές


Κατηγορία:Τηλεοπτικοί χαρακτήρες
Νιου Μπράνσγουικ (Νιου Τζέρσεϊ)

Το **Νιου Μπράνσγουικ** (αγγλικά: *New Brunswick*) είναι πόλη του Νιου Τζέρσεϊ των ΗΠΑ. Η πόλη βρίσκεται κοντά στο ποταμό Ράριταν και απέχει 27 μίλια νοτιοδυτικά του Μανχάταν. Είναι γνωστή ως ζωντανή εμπορική πόλη, καθώς και ως πανεπιστημιούπολη, αφού εκεί βρίσκονται αρκετά σημαντικά πανεπιστήμια, όπως το Πανεπιστήμιο Ρούτγκερς.

Το 2019, η πόλη είχε πληθυσμό 55.676 και είναι η 689η πολυπληθέστερη πόλη στις ΗΠΑ.

## Εκπαίδευση

Το Πανεπιστήμιο Ρούτγκερς έχει τρεις από τις πανεπιστημιουπόλεις του στο Νιου Μπράνσγουικ, οι οποίες εκτείνονται και στους γύρω δήμους. Η Ιατρική Σχολή του πανεπιστημίου βρίσκεται επίσης στην πόλη, καθώς και στην πόλη του Πισκάτα.

Το Θεολογικό Σεμινάριο του Νιου Μπράνσγουικ βρίσκεται επίσης στην πόλη. Αυτό το θεολογικό σεμινάριο ιδρύθηκε το 1784 στην Νέα Υόρκη, αλλά μετακινήθηκε το 1910 στο Νιου Μπράνσγουικ. 

Το Κολέγιο της Κομητείας Μίντλεσεξ έχει κάποιες εγκαταστάσεις στην πόλη, αλλά η κυρία πανεπιστημιούπολη βρίσκεται στο Έντισον. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Νιου Τζέρσεϊ
Κατηγορία:Έδρες κομητειών του Νιου Τζέρσεϊ
Απανθρωποποίηση

μικρογραφία|Η πεποίθηση ότι μία ομάδα ανθρώπων είναι τόσο υπανάπτυκτη, ώστε να θεωρηθεί υπάνθρωπη.
Η έννοια **απανθρωποποίηση** (στην αγγλική: *dehumanization*) αντικατοπτρίζει την ιδέα που ασπάζονται ορισμένοι άνθρωποι σχετικά με τα χαρακτηριστικά άλλων που τους καθιστούν *"απάνθρωπους".* Ειδικότερα, ο όρος σχετίζεται με την πεποίθηση ότι κάποιες εθνοτικές ή κοινωνικές ομάδες ανθρώπων αποτελούν κάτι κατώτερο του ανθρωπίνου είδους, μην έχοντας την ικανότητα να αναπτύξουν σύνθετα συναισθήματα, εξαιρουμένης της χαράς και της λύπης. Ο ορισμός που παραθέτουμε προκύπτει ύστερα από μελέτη του κλάδου της κοινωνικής ψυχολογίας. 

## Παραδείγματα απανθρωποποίησης
Χαρακτηριστικά κι αξιοσημείωτα είναι τα εξής γεγονότα, που αντανακλούν στην εικόνα της **απανθρωποποίησης**, όταν αυτή γίνεται φανερή σε ευρύ επίπεδο:

# Κυριαρχία αντισημιτισμού: Μία ιδέα που καθίστησε ηχηρή την παρουσία της στη Ναζιστική Γερμανία κατά την περίοδο επιβολής της εξουσίας από τον Αδόλφο Χίτλερ (1933-1945). Τα φρικτά εγκλήματα κατά των Εβραίων θεωρείται ότι τελέστηκαν με πυξίδα την αντίληψη ότι είναι υπάνθρωποι.
# Φυλετική διάκριση έναντι των ατόμων με καταγωγή από την Αφρική: Μία πεποίθηση πολλών ανθρώπων στη σημερινή εποχή είναι ότι τα άτομα με καταγωγή από την Αφρική δεν είναι ίσα με τη λευκή φυλή. Ως εκ τούτου, προέκυψαν ακτιβιστικά κινήματα, όπως το Black Lives Matter, που επιθυμούν να αναδείξουν τον διαχωρισμό που έχουν υποστεί οι Αφρικανοί σε πολλούς και διαφορετικούς τομείς της καθημερινής ζωής. Τα συγκεκριμένα κινήματα επικοινωνούν το μήνυμα ότι *"Όλοι είμαστε άνθρωποι"* ή *"Διαφορετικοί αλλά ίσοι".*

## Οι μορφές απανθρωποποίησης στον κινηματογράφο
Ευρέως διαδεδομένο αποτελεί το γεγονός ότι ο τρόπος αναπαράστασης της ασιατικής κοινότητας στον κινηματογράφο οδηγεί στην **απανθρωποποίηση** της. Επεξηγηματικά, τα κινηματογραφικά διηγήματα που παρουσιάζουν την Ασιάτισσα ως εξωτικό όν και σεξουαλικό αντικείμενο τείνουν να απανθρωποποιούν την ίδια, οδηγώντας στην υποτίμηση και βία σε βάρος της. Περιπτώσεις που ο υπερτονισμός των σεξουαλικών στοιχείων των γυναικών με καταγωγή από την Ασία έλαβαν τη μορφή απανθρωποποίησης είναι οι παρακάτω:

* Piccadilly, 1929: Ένα πρώιμο παράδειγμα της παρουσίασης γυναικών ως υπερσεξουαλικών όντων. Η Shosho είναι μία Κινέζα πλύστρα πιατών που καταλήγει να λικνίζεται αισθησιακά, σε ένα νυχτερινό κλαμπ στο Λονδίνο. Σε αυτό το σημείο είναι που ο ιδιοκτήτης του μαγαζιού την ερωτεύεται και ξεκινάει μία περιπέτεια που καταλήγει να τη βρίσκει δολοφονημένη.
* Full metal jacket, 1987: Μία σκηνή της ταινίας, που αφορά τον πόλεμο στο Βιετνάμ, μπορεί να περνάει σχεδόν απαρατήρητη, αλλά είναι δυνατόν να καταγραφεί στο υποσυνείδητο. Η ταινία παρουσιάζει μία Ασιάτισσα με σπαστά αγγλικά ως σεξεργάτρια που καλεί δύο Αμερικανούς στρατιώτες να της κάνουν παρέα, χρησιμοποιώντας, μάλιστα, πρόστυχες εκφράσεις. Αυτό έχεις ως συνέπεια την ενίσχυση του στερεοτύπου που θέλει τις γυναίκες της Νότιας Ασίας να ασκούν αποκλειστικά το συγκεκριμένο επάγγελμα.

## Παραπομπές


Κατηγορία:Ρατσισμός